Regio IV (Constantinopolis)
Regio quarta (e quattuordecim urbis Constantinopolis regionibus Theodosianis) Miliarium aureum comprehendit. Sic in Notitia urbis Constantinopolitanae describitur: Regio quarta a miliario aureo, collibus dextra laevaque surgentibus, ad planitiem usque valle ducente perducitur. Continet in se: Idem miliarium aureum. Augusteum. Basilicam. Nympheum. Porticum Fanionis. Liburnam marmoream, navalis victoriae monumentum. Ecclesiam sive martyrium sancti Menae. Stadium. Scalam Timasi. Vicos XXXV. Domos trecentas septuaginta quinque. Porticus magnas quattuor. Balneas privatas septem. Pistrina privata quinque. Gradus septem. Curatorem unum. Vernaculum unum. Collegiatos XL. Vicomagistros quinque.